Ses vroue daag toe met dieselfde rok opFoto: Debbie Speranza, Facebook Ses vroue het die afgelope naweek met dieselfde rok opgedaag by hul vriendin se troue – en hulle was nie die strooimeisies nie! Een van die gaste, Debbie Speranza, het ŉ foto op Forever New – die winkel waar die rokke gekoop is – se Facebook-blad gepubliseer om te wys dat sy en vyf ander vriende dieselfde donkerblou rok aangehad het. Sy het geskerts en voorgestel die winkel moet dalk met ŉ tipe databasis begin waar klante kan bepaal of enigiemand anders beplan om ŉ spesifieke rok na dieselfde geleentheid te dra! “Ek dink ek verdien ŉ geskenkbewys vir al hierdie bemarking!” het sy bygevoeg. Die winkel het nog nie op die plasing kommentaar gelewer nie.